Nyeste Skilderie af Kiøbenhavn, 1811-05-11
Den 5te d. M. modtog jeg en Rapport fra MaanedsLieutenant Trosvig, der var indkommen til Guld holmen i Sverrig, med Deres Majestæts Providerings Skonnert No. 94 og Skipper Waal med Skonnerten Opskoe No. 79, som var ladet med Munderings sorter, Rifler, Sabler, Krudt og Kornvarer, kommen fra Fladstrand og bestemt til Norge. Han forlangte af mig Assistance for at komme igjennem den svenske Skjærgaard, da der i Kongshavn laae en engelsk Cutter, som havde sine Fartøier i Skjærgaarden for at optage de danske Fartøier, der maatte passere igjennem. Jeg sendte strax en Gjenpart af hans Rapport til Hs. Durchlauchtighed Vice=Statholderen i Norge saavelsom til Hr. Contre-Admiral Lütken. Den 8de d. M. modtog jeg Ordre fra Hr. Contre-Admiral Lütken at gaae ind i Skiærgaarden, befrie samme fra fælleds Fiender, og give de derværende danske Fartøier Frihed og Leilighed til at retournere med CanonFlottillen, ligesom og at tage svenske Fartøier, om saadanne der fandtes, i Beskyttelse mod de Engelske Da Maaneds-Lieutenant Trosvig blev underrettet om, at den engelske Cutter var afseilet fra Kongshavn med nogle Priser, som han havde taget i Skjærgaarden, afseilede han saavelsom Skipper Waale fra Guldholmen d. 13de, og ankom hertil d. 15de d. M. Den 15de d. M. modtog jeg Vice-Statholderens Befaling, strax at opfylde Hr. Contre-Admiral Lütkens Ordre. Den 21de d. M. afsendte jeg Maaneds=Lieutenant Falch med en armeret og bemandet Lodsbaad i den svenske Skjærgaard for at recognoscere om der var endnu nogle danske Fartøier, og om den fiendtlige Cutter var kommen tilbage, da jeg havde Hr. ContreAdmiral Lütkens Ordre at retournere, naar jeg havde bragt bemeldte Skonnert i Frihed. Den 23de d. M. kom Maaneds=Lieutenant Falch tilbage, og berettede mig, at den engelske Cutter havde igjen taget Station imellem Kongshavn og Flæskøe, og laae til Ankes om Natten i Kongshavn. Han havde d. 22de d. M. taget 3 Priser, som Maaneds-Lieutenant Falch jagede efter, da Cutteren havde forladt dem, men da Mørket kom paa, kom de ham af Sigte; han retournerede da strax hertil Sandoesund, og berettede mig, at der var endnu 4 danske Fartøier i en Fjord ved Kongshavn, som vare allerede opdagede af de Engelske; jeg resolverede derfor strax at afsende SecondLieutenant Klinck med 3 Canonchaloupper for at bemægtige sig Cutteren, og derved sætte de danske Fartøier i Frihed. Selv afgik jeg herfra d. 25de d. M. med 2 Canonchaloupper og 1 Canonjolle, efterat have tilskrevet Hr. Capit. Lieut. og Ridder Søren Bille om at forstærke Divisionen her. Jeg anvendte alle Kræfter for at komme Second=Lieutenant Klink til Assistance, men kunde formedelst svær So og lader Kuling ikke række længere end til Halvøerne, hvor jeg ankom Kl. 9 om Aftenen, da Kulingen tiltog om Natten af S. S. V. og sydlig Vind, var jeg nødsaget til at blive liggende til Kl. 4 1/2 om Morgenen, d. 26de, da Vinden løiede noget af, lettede jeg igjen og ankom Kl. 2 Eftermiddag til Havsteensund, hvor jeg mødte Second-Leutenant Klinck paa hans Retour fra Kongshavn, efter ham fulgte de 4 danske Fartøier, som vare ladede med Korn og Brændeviin, hvorefter jeg retournerede med den hele Styrke tilbage til Sandøesund, hvor jeg ankom Kl. 8 Eftermiddag d. 27de d. M. Vedlagt har jeg den Ære allerunderdanigst at tilstille Deres Majestæt Second=Lieutenant Klinck Rapport om Affairen imellem ham og 2de engelske Cuttere i Kongshavn. Jeg maa allerunderdanigst anbefale Second-Lieutenant Klinck til Deres Majestæt for den Raskhed og Jver, hvormed han har udført den ham af mig givne Ordre." 2. Secondlieutenant Klincks allerunderdanigste Rapport fra Sandøesund, ligeledes af 28de April sidstleden.